เรื่องร้องเรียน (น้ำท่วม,ร้องเรียน) วันที่ 2023-08-04 08:56:39 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031009

ขอให้แก้ไขปัญหากลิ่นเหม็นรบกวนจากการเลี้ยงปลา บริเวณ ซอยประชาร่วมใจ 23 แขวงทรายกองดินใต้ เขตคลองสามวา กรุงเทพมหานคร จุดสังเกต จากทางเข้าปากซอยตรงเข้าไปประมาณ 200-300 เมตร จะพบกับที่พักอาศัยไม่กี่หลังคาเรือนจะอยู่ทางด้านขวามือ จุดที่มีการเลี้ยงปลาจะอยู่ทางด้านซ้ายมือ ลักษณะบ่อปลา เป็นบ่อดิน (ไม่ทราบขนาดที่แน่ชัด) มีการเลี้ยงปลาเป็นจำนวนมาก (ไม่ทราบชนิดพันธุ์ปลา) โดยมีเจ้าของ (ไม่ทราบชื่อ-นามสกุลและรูปพรรณสัณฐาน) แต่จะมีคนงาน ลักษณะเป็นบุคคลเพศชาย (ไม่ทราบชื่อและนามสกุล) อายุประมาณ 30 กว่าปี ส่วนสูงประมาณ 160 เซนติเมตร รูปร่างผอม ผิวคล้ำ ไว้ผมรองทรง ทำการเฝ้าบ่อปลาอยู่บริเวณด้านหน้า เนื่องจากผู้ร้องแจ้งว่าบริเวณดังกล่าวมีการเลี้ยงปลาและมีการให้อาหารเพื่อเลี้ยงปลา ซึ่งส่งผลทำให้ผู้ร้องได้รับปัญหากลิ่นเหม็นรบกวน ลักษณะกลิ่น คล้ายกลิ่นไข่เน่า มีกลิ่นเน่าเหม็น (ผู้ร้องไม่ทราบแน่ชัดว่าเป็นอาหารประเภทใดที่ใช้ในการเลี้ยงปลา) จะประสบปัญหามากในช่วงเวลาที่มีลมพัดผ่าน จะทำให้ได้รับกลิ่นเหม็นอย่างรุนแรง ประกอบกับผู้ร้องแจ้งว่าทางเจ้าของบ่อเลี้ยงปลาดังกล่าวมีการรุกล้ำลำรางของสาธารณะ โดยมีการถมดินเพื่อปิดกั้นทางระบายน้ำ ผู้ร้องเกรงว่าในช่วงฤดูฝนจะทำให้น้ำไหลได้ไม่สะดวก และก่อให้เกิดภาวะน้ำท่วมขัง ซึ่งอาจส่งผลกระทบต่อประชาชนในพื้นที่ได้ ประสบปัญหามาเป็นระยะเวลา 2 ปี เบื้องต้นแจ้งเรื่องไปยังสำนักงานเขตคลองสามวาแล้ว โดยทางเขตได้จัดสรรเจ้าหน้าที่เพื่อเข้ามาตรวจสอบกรณีดังกล่าวและมีการตักเตือนเจ้าของบ่อปลา แต่ภายหลังเมื่อเจ้าหน้าที่ตักเตือนทางเจ้าของยังมีการดำเนินการเช่นเดิมอยู่ ผู้ร้องจึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาวามเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata